लोकले बुझ्ने भाषामा रामायण उल्था गरी 'लोकको गरुँ हित' भन्ने भानुभक्तलाई भारतीय नेपाली समुदायले उच्च आदर गर्ने गरेको सुब्बाको भनाइ छ । हरेक वर्ष असार २९ गते भानुजयन्ती चाडकै रूपमा मनाइन्छ, भारतमा । '२०० वर्ष पुगेको उपलक्ष्यमा गोर्खाल्यान्ड टेरिटोरियल एडमिनिस्ट्रेसनले हरेक गाउँ र साना सहरमा भव्य रूपमा यो चाड मनाउँदै छ,' उनी सुनाउँछन्, 'आसाम, बनारस, सिक्किम, डुवर्स, देहरादुन र नयाँ दिल्लीमा समेत भव्य आयोजना चलिरहेका छन् ।
